stanford-oval/wikipedia huggingface dataset:
Jacob Pavlovich Adler

| Jacob Pavlovich Adler |
| --- | --- |
 Jacob Pavlovich Adler ennen vuotta 1918.
Henkilötiedot
Syntynyt: 12. helmikuuta 1855 Venäjän keisarikunta
Kuollut: 1. huhtikuuta 1926 (71 vuotta) Yhdysvallat
Ammatti:  näyttelijä
Aiheesta muualla
IMDb 
Jacob Pavlovich Adler (12. helmikuuta 1855 Venäjän keisarikunta – 1. huhtikuuta 1926 Yhdysvallat) oli ukrainalaissyntyinen yhdysvaltalainen näyttelijä, joka vaikutti jiddišinkielisessä teatterikulttuurissa.
Elämä ja ura

Adler syntyi Odessassa Venäjän keisarikunnassa (nykyisen Ukrainan alueella) juutalaiseen perheeseen. Hänen perheensä kohtasi useita pogromeja ja köyhtyi. Adler kiinnostui teatterista setänsä Arken kautta.
Adler aloitti uransa odessalaisessa jiddiš-teatterissa. Jiddišinkielinen teatteritoiminta kuitenkin kiellettiin keisarikunnassa vuonna 1883, minkä seurauksena Adler muutti Englantiin. Saatuaan mainetta teatterialalla Lontoossa hän siirtyi Yhdysvaltoihin vuonna 1887. Hän palasi pian lyhytaikaisesti Eurooppaan, josta asettui taas Yhdysvaltoihin, New Yorkiin vuonna 1889. Hän perusti Independent Yiddish Art Companyn ja astui Poole’s Theatren johtoon, jonka hän nimesi Union Theatreksi. Union Theatresta tuli Adlerin johdolla New Yorkin kunnioitetuimpia jiddišinkielisiä teattereita kirjailija Jacob Gordinin toimiessa sen näytelmien pääkäsikirjoittajana. Adler perusti myös Grand Theatre -teatterin, josta tuli New Yorkin ensimmäinen nimenomaan jiddišinkielistä teatteria varten rakennettu rakennus. Juutalaisten suuri muuttoaalto Itä-Euroopasta johti kuitenkin useiden kilpailevien jiddišinkielisten teatterien perustamiseen ja Grand Theatren tulojen heikkenemiseen.
Vuonna 1920 saamansa sairauskohtauksen jälkeen Adler esiintyi lavalla enää vain satunnaisesti. Hän kuoli vuonna 1926.
Perhe

Adler oli kolmesti naimisissa: Sonyan, Dinahin ja Saran kanssa, jotka kaikki olivat myös näyttelijöitä. Monista Adlerin lapsista tuli myös näyttelijöitä, joista tunnetuin oli Stella Adler, kuten hänen siskontyttärestäänkin Francine Larrimoresta. Adler oli myös näyttelijä-teatteriohjaaja Jerry Adlerin isosetä.
Adlerin perustama Grand Theatre Manhattanilla 1900-luvun alussa.
Bilateraalikauppa

Bilateraalikauppa eli kahdenvälinen kauppa, joskus myös clearing-kauppa, on kansainvälisen kaupan muoto, joka perustuu valtioiden välisille kahdenvälisille tavaran tai palvelusten vaihdantasopimukselle. Bilateraalinen kauppa oli käytössä pääasiassa Neuvostoliiton ja muiden sosialististen maiden kesken, joskin jotkin kapitalistiset ja sekatalousmaat saattoivat harjoittaa bilateraalista kauppaa näiden kanssa. Nykyisin bilateraalinen kauppa on käytännössä hävinnyt Neuvostoliiton hajoamisen myötä.
Bilateraalisen kaupan käytännöt

Bilateraalista kauppaa käytiin kahden maan välillä sopimalla määräajoin vaihdettavien tavaroiden ja palvelusten määrät. Tavoitteena oli, että kumpikin maa vaihtoi tarkasteluajanjaksolla arvoltaan yhtä suuren määrän tavaraa, joten kaupan tase pysyi automaattisesti tasapainossa. Tavoitteena oli siis, ettei maalla olisi kauppataseen yli- tai alijäämää.
Kauppaneuvotteluissa sovittiin tulevalle kaudelle tavoitearvot erityyppisten hyödykkeiden vaihdosta. Kauppaa käytäessä pidettiin kirjaa tavaravaihdosta, jonka arvo kirjattiin ns. clearing-tilille. Tavoitteena oli, että kaupankäyntikauden lopussa clearing-tili olisi tasoissa, eli molemmat maat olivat toimittaneet toiselle saman arvosta hyödykkeitä. Jos näin ei käynyt, clearing-velka siirtyi seuraavalle kaupankäyntikaudelle, jonka kuluessa se oli tarkoitus tasata.
Suomen ja Neuvostoliiton bilateraalikauppa

Neuvostoliitolla oli vain kahden periaatteessa markkinatalousmaan kanssa bilateraaliset kauppasopimukset: Intian ja Suomen. Bilateraalikauppasopimusjärjestelmä mahdollisti melko suuria yksittäisiä teollisia yhteistyöhankkeita.
Suomen ja Neuvostoliiton bilateraalikauppa oli jatkoa Suomen suorittamille melko metalliteollisuuspainotteisille sotakorvauksille. Bilateraalikauppaa jatkettiin sen lopussa bilateraalikaupan periaatteiden vastaisella välitysöljykaupalla. Suomi, joka ei ostanut Neuvostoliitosta yhtä paljon kuin mitä Neuvostoliitto osti Suomesta, sai luvan ostaa helposti rahaksi muutettavaa öljyä Neuvostoliitosta edelleen vapaille maailmanmarkkinoile myytäväksi. Näin ollen ikään kuin Suomen ostoalijäämää täydennettiin helposti rahaksi muutettavalla öljyllä.
Bilateraalikaupan päättyessä Neuvostoliiton hajoamiseen Suomelle jäi merkittäviä saatavia clearing-tilille. Venäjän huomattava valtionvelka Suomelle oli tätä perua. Venäjä maksoi viimeiset erät noin 600 miljoonan euron velasta 2013.
Kendama

Kendama
Kendama (jap. けん玉) on puusta valmistettu lelu. Kendama on kotoisin Japanista, ja sillä voi tehdä paljon erilaisia temppuja.
Lelun alkuperästä ei ole tarkkaa tietoa, mutta se on mahdollisesti kehitetty muista samantyyppisistä kuppi ja pallo -leluista. Kendama on mainittu japanilaisessa tietosanakirjassa 1770-luvun lopulla.
Phobia (Breaking Benjaminin albumi)

| Phobia Breaking Benjamin |
| --- | --- | --- |

Studioalbumin tiedot
 Äänitetty : maalis–toukokuu 2006
 Julkaistu: 8. elokuuta 2006 (US) 7. lokakuuta 2006 (Australia)
 Tuottaja(t): David Bendeth
 Tyylilaji: alternative metal post-grunge
 Kesto: 43.36
 Levy-yhtiö: Hollywood Records
Breaking Benjaminin muut julkaisut
| We Are Not Alone 2004 | Phobia 2006 | Dear Agony 2009 |
Phobia on Breaking Benjaminin kolmas studioalbumi, joka julkaistiin 8. elokuuta 2006. Se nauhoitettiin Hopatcongissa, New Jerseyssä vuonna 2006. Albumi myi 131 000 kappaletta ensimmäisen viikon aikana, jonka myötä se on tähän mennessä Breaking Benjaminin nopeiten myynyt albumi.selvennä
1. syyskuuta 2007 mennessä Phobiaa oli myyty yhteensä 723 871 kappaletta Yhdysvalloissa ja vuonna 2009 albumi myi platinaa. Se on yhtyeen toiseksi menestynein levy.lähde?
Phobia on yhtyeen rankin levy ja kappaleet sekoittavat vaikutteita nu metalista, metalcoresta, heavy metalista ja post-grungesta.
Kappaleet

Intro – 1.13
The Diary of Jane – 3.20
Breath – 3.38
You – 3.21
Evil Angel – 3.41
Until the End – 4.12
Dance with the Devil – 3.47
Topless – 3.03
Here We Are – 4.17
Unknown Soldier – 3.46
Had Enough – 3.47
You Fight Me – 3.12
Outro – 2.09
The Diary of Jane (akustinen) – 3.06
Kokoonpano

Benjamin Burnley – Laulu, kitara
Aaron Fink – Kitara
Mark James – Basso
Chad Szeliga – Rummut
Arvostelut

AllMusic:
Listasijoitukset > Albumi

| Vuosi | Lista | Sijoitus |
| --- | --- | --- |
| 2006 | The Billboard 200 | 2 |
| 2006 | Top Rock Albums | 1 |
| 2006 | Internetin albumilista | 2 |
Listasijoitukset > Singlet

| Vuosi | Single | Lista | Sijoitus |
| --- | --- | --- | --- |
| 2006 | "The Diary of Jane" | Billboard Hot 100 | 50 |
| 2006 | "The Diary of Jane" | Mainstream Rock Tracks | 2 |
| 2006 | "The Diary of Jane" | Modern Rock Tracks | 4 |
| 2006 | "The Diary of Jane" | Billboard Pop 100 | 46 |
| 2006 | "The Diary of Jane" | Hot Digital Songs | 34 |
| 2007 | "Breath" | Billboard Hot 100 | 84 |
| 2007 | "Breath" | Mainstream Rock Tracks | 1 (7 viikkoa) |
| 2007 | "Breath" | Modern Rock Tracks | 3 |
| 2007 | "Until the End" | Mainstream Rock Tracks | 26 |
Taitoluistelun Suomen-mestaruuskilpailut

Vuoden 2005 taitoluistelun SM-kilpailujen julistetta esitellään Tampereella.
Taitoluistelun Suomen-mestaruuskilpailut ovat vuosittaiset Suomen Taitoluisteluliiton järjestämät Suomen kansalliset taitoluistelukilpailut. Taitoluistelun Suomen-mestaruuskilpailut 2019 järjestettiin 16. ja 17. joulukuuta 2018 Kouvolassa. Taitoluistelun SM-kisoissa on mukana kolme kategoriaa, seniorit, juniorit sekä tulokkaat. Seniori- ja junioriluokissa pidetään miesten-, naisten-, pari- ja jäätanssikilpailut. Tulokasluokassa on ainoastaan miesten ja naisten kilpailut.
Temppelivuori

Ilmakuva temppelivuoresta. Länsimuuri on kuvassa vasemmalla.
| --- | --- |
Sijainti:  Jerusalem Israel
Vuoristo:  Juudean vuoristo
Korkeus merenpinnasta:  743 m
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Temppelivuoren etelämuuri.
Temppelivuoren ja toisen temppelin malli.
Temppelivuori (hepr. ‏הַר הַבַּיִת‎, Har haBáyit, arab. الحرم القدسي الشريف‎, al-haram al-qudsī ash-sharīf) on juutalaisuuden, kristinuskon ja islamin pyhä paikka Jerusalemin vanhan kaupungin itälaidalla. Vanhassa testamentissa mainittu Moorian vuori tarkoittaa perimätiedon mukaan juuri sitä.
Temppelivuorella väitetään olleen kuningas Salomon rakentama juutalaisten ensimmäinen temppeli. Niin sanottu toinen temppeli rakennettiin luultavasti 400-luvulla eaa, ja sen tuhosivat vuonna 70 roomalaiset. Juutalaiset uskovat, että paikalle rakennetaan kolmas temppeli, kun Messias saapuu. Talmudin mukaan Jahve keräsi Temppelivuorelta sen tomun, josta Aadam tehtiin. Temppelivuorella Kalliomoskeijan sisällä sijaitsee maailman peruskivi (Šakhrah).
Kukkulalla olevalla tasanteella ovat jo yli tuhat vuotta sijainneet Kalliomoskeija ja al-Aqsan moskeija. Temppelivuori on juutalaisuuden pyhintä aluetta. Myös kristinuskossa sillä on huomattava merkitys. Islamin historiassa sen merkitys on vaihdellut, mutta Israelin valtion perustamisen myötä Jerusalem ja Temppelivuori ovat saaneet muslimien keskuudessa lisää arvoa myös islamin pyhinä paikkoina. Temppelivuori on tyypillisesti ollut Jerusalemin uskonnollisten kiistojen kuumin piste.
Nykyiset rakennelmat

Temppelivuorella on kaksi moskeijaa, jotka molemmat ovat peräisin Lähi-idän arabivaltion ensimmäiseltä vuosisadalta yli tuhannen vuoden takaa.
Nykyiset rakennelmat > Kalliomoskeija

Temppelivuoren keskellä sijaitsevan Kalliomoskeijan rakennutti kalifi Abd al-Malik ibn Marwan vuonna 691 kalifaattinsa pääpyhäköksi. Teko osoitti Volker Poppin mukaan, että arabiuskonnon keskus oli vielä tuolloin Jerusalem eikä Mekka. Kalifi kunnosti myös pyhiinvaellusreitin, joka johti Damaskoksesta Jerusalemiin, mistä todistaa vuonna 73 ”arabien aikaa” pystytetty välimatkapylväs. Rakennuksen friisiteksti kertoo al-Malikin tiukan monoteistisesta uskonnosta. Kalliomoskeijan keskellä on paljas kallio, peruskivi (Šakhrah) kohdassa, jossa aikoinaan oli levännyt Salomon temppelin liitonarkki. Peruskivi oli maailman keskus, taivaan ja maan yhtymäkohta ja paikka, jossa maailma luotiin. On myös esitetty että sen päällä Aadam antoi eläimille nimet, Abraham aikoi uhrata poikansa Iisakin, Melkisedek suoritti ylimmäisen papin toimituksia ja Jeesus ristiinnaulittiin. Paikkaa on väitetty myös Aadamin haudaksi. Jeesus nousi taivaaseen Öljymäeltä, missä kristillisen legendan mukaan ovat hänen jalanjälkensä kivessä.
Ibn Hishamin kertoo 800-luvun alussa persialaisvaikutteisen tarinan Muhammedin yömatkasta ihmiskasvoisen hevosen, Buraqin, selässä ”pyhään temppeliin” Jerusalemissa. Täällä Muhammed nousi Jaakobin tavoin tikkaita pitkin taivaaseen.
Peruskiven alla on luola, Sielujen kaivo, joka symbolisoi Jeesuksen hautaa. Evankeliumit kertovat, että se tehtiin kallioon.
Nykyiset rakennelmat > Al-Aqsa

Temppelivuoren toinen pyhäkkö on Al-Aqsa. Arkeologiset tutkimukset ovat löytäneet siitä useita ajallisia kerrostumia. Varhaisin temppeli, Aqsa I, on joko kalifi Abd al-Malikin (685–705) tai hänen poikansa al-Walidin (705–714) hallitsijakaudelta. Siitä ei ole jäljellä juuri mitään, sillä temppeli sortui vuoden 747 maanjäristyksessä. Uusi vuonna 780 rakennettu rakennus tuhoutui jälleen maanjäristyksessä vuonna 1033, minkä jälkeen fatimidikalifi Ali az-Zahir rakennutti nykyisen moskeijan. Vuosina 1927 ja 1936 maanjäristykset vaurioittivat moskeijaa niin paljon, että se jouduttiin rakentamaan käytännössä kokonaan uudestaan.
Kukkulalla on neljä minareettia, kolme länsireunalla ja yksi pohjoisreunalla. Niistä ensimmäinen rakennettiin 1278, toinen 1297 mamelukkikuninkaan käskystä, kolmas 1329 Jerusalemin kuvernöörin käskystä ja viimeinen 1367. Temppelialue on joka puolelta muurin ympäröimä.
Nykyiset rakennelmat > Itkumuuri

Temppelivuoren länsipuolen eteläosassa on puoliksi maasta esillä oleva länsimuuri (hepr. ‏הכותל המערבי‎, HaKotel HaMa’aravi) eli itkumuuri, joka on peräisin toisen temppelin ajalta. Kun arabit varhaiskeskiajalla valloittivat Jerusalemin, juutalaiset saivat käydä Temppelivuorella vain temppelin hävityksen vuosipäivänä (Tiša be’av). Myöhemmin heidän sallittiin käydä vain Länsimuurilla. Vuosina 1949–1967, kun Jerusalemin vanha kaupunki oli Jordanian hallinnassa, israelilaisia ei päästetty sinne.
Alueen nykyisiä vaiheita

Kuuden päivän sodassa kesäkuussa 1967 Israel valloitti Jerusalemin vanhankaupungin. Temppelivuoren hallinta annettiin islamilaiselle Waqf-säätiölle. Vuoren juurella sijaitseva Länsimuuri sai nyt entistä suuremman uskonnollisen ja valtiollisen merkityksen juutalaisille. Israel purki muurin edustalla olleen keskiaikaisen marokkolaiskaupunginosan. Sen paikalle tehtiin tori, jossa vietetään juutalaisia juhlapäiviä.
Alueen nykyisiä vaiheita > Nykytilanne

Israel rajoittaa juutalaisten pääsyä Temppelivuorelle sekä uskonnollisista että poliittista syistä. Maan johdolle aiheuttaa jatkuvaa huolta se, miten muslimit voisivat reagoida mahdollisiin provokaatioihin. Vuoden 2000 toisen intifadan on osittain katsottu saaneen alkunsa Ariel Sharonin vierailusta Al-Aqsan moskeijassa. Kun ryhmät, jotka tunnetaan nimellä Temple Faithful, toisinaan kokoontuvat sinne rukoilemaan, ne herättävät aina suuttumusta sekä arabien että juutalaisten keskuudessa.
Alueen uskonnollisen merkityksen vuoksi sitä ei ole tutkittu juurikaan arkeologisesti. Brittiläiset Charles William Wilson ja Charles Warren tekivät 1800-luvulla kaivauksia, joissa löydettiin tunnelit Temppelivuoren alla. Israelin uskonnollisten asioiden ministeriö aloitti kuuden päivän sodan (1967) jälkeen kaivaukset, joissa itkumuuri paljastettiin koko pituudeltaan.
Aiheesta muualla

Wikimedia Commonsissa on kuvia tai muita tiedostoja aiheesta .
| n k Jerusalem |
| --- | --- | --- |
 Jerusalemin hallintoalue 
| Alueet |  Vanhakaupunki Armenialaiskortteli  Kristitty kortteli  Muslimikortteli  Juutalaiskortteli  Ein Kerem  Har Nof  Mea Shearim  Migrash Harusim  Mishkenot Sha'ananim  Nahlaot  Rehavia  Sheikh Jarrah  Shaarei Hesed  Silwan  |  |
| Liikenne |  Jerusalemin pikaraitiotie  |  |
| Pyhät paikat |  Betesda  Daavidin kaupunki  Daavidin torni  Gehenna  Getsemane  Giihonin lähde  Golgata  Kidron  Länsimuuri  Temppelivuori  Pyhän haudan kirkko  Siionin portti  Siioninvuori Kuningas Daavidin hauta  Siloan allas  Via Dolorosa  Viimeisen ehtoollisen huone  Öljymäki Profeettojen Haggai, Sakarja ja Malakia hauta  |  |
| Nähtävyydet |  Al-Aqsa  Antonian linnoitus  Damaskoksen portti  Dominus Flevit  Herzl  Hurvan synagoga  Jaffan portti  Jerusalemin raamatullinen eläintarha  Jerusalemin toinen temppeli  Kaikkien kansojen kirkko  Kalliomoskeija  King David Hotel  Knesset  Marian kuolonuneen nukkumisen kirkko  Rambanin synagoga  Scopusvuori  |  |
| Koulutus |  Al-Qudsin yliopisto  Jerusalemin heprealainen yliopisto  |  |
| Kulttuuri |  Israelin kansalliskirjasto  Israelin kansallismuseo  Jom Jerušalajim  Rockefeller-museo  Temppeli-instituutti  Yad Vashem  |  |
| Urheilu |  Beitar Jerusalem FC  Hapoel Jerusalem BC  |  |
| Muuta |  Jerusalemin kansainvälinen kristillinen suurlähetystö  The Jerusalem Post  |  |
Kaksikielinen (heprea ja englanti) kieltotaulu Temppelivuorta ympäröivän muurin portilla. Johtavien rabbien mukaan paikka on niin pyhä, ettei kukaan saa sinne mennä.
Måneskin

| Måneskin |
| --- | --- |
 Måneskin vuonna 2018.
Tiedot
Toiminnassa:  2016–
Tyylilaji:  vaihtoehtorock, funk rock, hard rock, pop rock
Kotipaikka:  Rooma, Italia
Laulukieli:  italia, englanti
Jäsenet:  Damiano David, laulu   Victoria De Angelis, bassokitara   Thomas Raggi, kitara   Ethan Torchio, rummut  
Levy-yhtiö:  Sony Music Entertainment
Aiheesta muualla
Kotisivut
Infobox OKNimi-testi OK: 
Måneskin (tulee tanskan kielestä, suom. kuunvalo) on vuonna 2016 Roomassa perustettu italialainen rock-yhtye. Sen muodostavat laulaja Damiano David, basisti Victoria De Angelis, kitaristi Thomas Raggi ja rumpali Ethan Torchio. Yhtye nousi kuuluisuuteen sijoituttuaan toiseksi Italian X Factorin 11. tuotantokaudella. Måneskin voitti vuoden 2021 San Remon musiikkifestivaalit kappaleellaan ”Zitti e buoni” ja lähti siten edustamaan Italiaa Rotterdamissa järjestettyyn Eurovision laulukilpailuun, jonka yhtye voitti.
Yhtye on julkaissut kolme studioalbumia: Il ballo della Vita (2018), Teatro d'ira: Vol. I (2021) ja Rush! (2023). Yhtye on julkaissut myös yhden pitkäsoiton ja kymmenen singleä, jotka ovat nousseet Italian ja Euroopan musiikkilistan kärkeen. Yhtye on kerännyt 28 platina- ja 7 kultasertifikaattia FIMI:ltä (Federation of the Italian Music Industry), ja se on myynyt Italiassa yli miljoona levyä ennen Euroviisujen jälkeistä läpimurtoaan. Vuonna 2021 Måneskinista tuli ensimmäinen italialainen rock-yhtye, joka nousi Britannian singlelistalla 10 parhaan joukkoon kappaleellaan "Zitti e buoni" (I Wanna Be Your Slave) ja coverilla The Four Seasons -yhtyeen kappaleesta "Beggin" päästen Yhdysvaltojen ulkomaisten kappaleiden Billboardin 10 parhaan joukkoon.
Måneskin esiintyi ensimmäistä kertaa Suomessa 27. kesäkuuta 2024 Seinäjoen Provinssi-festivaalilla.
Diskografia > Studioalbumit

| Nimi | Julkaisutiedot | Listasijoitukset> ITA  | Listasijoitukset> FIN  | Listasijoitukset> SWI  | Myynti |
| --- | --- | --- | --- | --- | --- |
| Il ballo della vita |  Julkaistu: 26. lokakuuta 2018  Levy-yhtiö: Sony Music  Formaatit: CD, digitaalinen lataus, striimaus | 1 | 5 | 15 |  FIMI: 3 × Platinaa |
| Teatro d’ira: Vol. I |  Julkaistu: 19. maaliskuuta 2021  Levy-yhtiö: Sony Music  Formaatit: CD, digitaalinen lataus, striimaus | 1 | 1 | 5 | – |
| Rush! | Julkaistu: 20. tammikuuta 2023 | 1 | 4 | 1 | – |
Diskografia > EP:t

| Nimi | Julkaisutiedot | Listasijoitukset> ITA  | Listasijoitukset> FIN  | Listasijoitukset> SWI  | Myynti |
| --- | --- | --- | --- | --- | --- |
| Chosen |  Julkaistu: 15. joulukuuta 2017  Levy-yhtiö: Sony Music  Formaatit: CD, digitaalinen lataus, striimaus | 3 | 4 | 61 |  FIMI: Platinaa |
Diskografia > Singlet > Pääartistina

| Nimi | Vuosi | Listasijoitukset> ITA  | Listasijoitukset> FIN  | Myynti | Albumi tai EP |
| --- | --- | --- | --- | --- | --- |
| ”Chosen” | 2017 | 2 | – |  FIMI: 2 × Platinaa | Chosen |
| ”Morirò da re” | 2018 | 2 | – |  FIMI: 3 × Platinaa | Il ballo della vita |
| ”Torna a casa” | 2018 | 1 | 14 |  FIMI: 5 × Platinaa | Il ballo della vita |
| ”Fear for Nobody” | 2019 | 26 | – | – | Il ballo della vita |
| ”L’altra dimensione” | 2019 | 6 | – |  FIMI: Platinaa | Il ballo della vita |
| ”Le parole lontane” | 2019 | 5 | – |  FIMI: Kultaa | Il ballo della vita |
| ”Vent’anni” | 2020 | 12 | – |  FIMI: Platinaa | Teatro d’ira: Vol. I |
| ”Zitti e buoni” | 2021 | 2 | 1 |  FIMI: 4 × platinaa | Teatro d’ira: Vol. I |
| ”I Wanna Be Your Slave” | 2021 | 7 | 1 |  FIMI: 2 × platinaa | Teatro d’ira: Vol. I |
| "Mammamia" | 2021 | 6 | 12 |  | Rush! |
| "Supermodel" | 2022 | 11 | 9 |  | Rush! |
| "If I Can Dream" | 2022 |  |  |  | Elvis (Original Motion Picture Soundtrack) |
| "The Loneliest" | 2022 |  |  |  | Rush! |
| "La fine" | 2022 |  |  |  | Rush! |
| "Gossip" (Feat. Tom Morello) | 2023 |  |  |  | Rush! |
| "Honey (Are U Coming?)" | 2023 |  |  |  |  |
Diskografia > Singlet > Vierailevana artistina

| Nimi | Vuosi | Listasijoitukset> ITA  | Albumi tai EP |
| --- | --- | --- | --- |
| ”Stato di natura” (Francesca Michielin, mukana Måneskin) | 2020 | 99 | Feat (stato di natura) |
Föllinge

| Föllinge |
| --- | --- |
 Föllingen kirkko
 Föllinge
 Koordinaatit: 63°40′20″N, 14°36′46″E 
Valtio:   Ruotsi
Lääni:  Jämtlandin lääni
Maakunta:  Jämtland
Kunta:  Krokom
Väkiluku (31.12.2023):  421
Infobox OKVirheellinen NIMI-arvo: 
Föllinge on taajama Krokomin kunnassa Jämtlandin läänissä samannimisessä historiallisessa maakunnassa Ruotsissa. Taajamassa oli 421 asukasta vuoden 2023 lopussa.
Tunnettuja henkilöitä

Carl-Erik Asplund (1923–2024), pikaluistelija
Göthe Grefbo (1921–1991), näyttelijä
Aiheesta muualla

Kuvia tai muita tiedostoja aiheesta Föllinge Wikimedia Commonsissa
Riitta Varpe

Riitta Varpe Tampereen elinkeinojohtajana 1994.
Riitta Kaarina Varpe (s. 1955) toimi Pirkanmaan elinkeino-, liikenne- ja ympäristökeskuksen ylijohtajana vuodesta 2010 alkuvuoteen 2011. Sen jälkeen hän siirtyi Palvelualojen työnantajat PALTA ry:n toimitusjohtajaksi. Tätä tehtävää Varpe hoiti vuoteen 2018 saakka, jolloin hän siirtyi eläkkeelle.
Eläköitymisensä jälkeen Riitta Varpe on toiminut hallitusammattilaisena. Hänelle myönnettiin Suomen Leijonan komentajamerkki 6.12.2018.
Koulutukseltaan Riitta Varpe on tekniikan lisensisaatti ja eMBA.
Tōhoku Free Blades

| Tōhoku Free Blades |
| --- | --- |

Perustettu:  2008
Kaupunki:   Hachinohe, Aomori
Kotiareena:  Niida Indoor Rink
Sarjataso:  Asia League Ice Hockey
Värit:                
Päävalmentaja:  Chris Wakabayashi
Kapteeni:   Gō Tanaka
Omistaja:  Xebio Co. Ltd.
Infobox OKVirheellinen NIMI-arvo: 
Tōhoku Free Blades (jap. 東北フリーブレイズ, Tōhoku Furī Bureizu) on japanilainen jääkiekkoseura, joka pelaa Asia League Ice Hockey -ammattilaisliigassa. Seura aloitti sarjassa pelaamisen kaudella 2009–2010.
Aiheesta muualla

Seuran viralliset kotisivut (Arkistoitu – Internet Archive) (japaniksi)
Asko (nimi)

| Asko |
| --- | --- |
Nimipäivä:   
– suomenkielinen:  6. syyskuuta
– ruotsinkielinen:  –
– ortodoksinen:  20. toukokuuta
Muunnelmia:  –
Vastineita eri kielissä:  –
Nimen alkuperä:  Askold (= keihästaistelija)
Infobox OKNimi-testi OK: 
Asko on suomalainen miehen etunimi. Askon nimipäivä on 6. syyskuuta. Almanakassa nimi on ollut vuodesta 1929.. Suomessa Asko on annettu nimeksi vuoden 2019 loppuun mennessä 8 377 miehelle, joista noin puolet on 1940- ja 1950-luvuilla syntyneitä. Ennen vuotta 1900 nimeä ei Digi- ja väestötietoviraston tietojen mukaan ollut annettu kenellekään.
Nimi esiintyi Suomessa jo keskiajalla suku- ja paikanniminä, jollaisia ovat muun muassa Askola ja Askainen.
Tunnettuja Askoja > Asko sukunimenä

Aukusti Asko-Avonius (1887–1965), Asko-yhtiön perustaja
Sirpa Asko-Seljavaara (s. 1939), plastiikkakirurgian professori ja Kokoomuksen ent. kansanedustaja
Tunnettuja Askoja > Kuvitteellisia Askoja

Asko Erkkilä, tv-sarjassa Salatut elämät esiintynyt henkilö
Asko Haavisto, äidinkielen opettaja televisiosarjassa Uusi päivä
Asko Kukkonen, salapoliisi Timo Surkan teoksissa
Asko Arimo Vilenius, sarjakuvahahmo Fingerpori-sarjakuvassa
James Gavin

| James Maurice Gavin |
| --- | --- |

Henkilötiedot
Syntynyt: 22. maaliskuuta 1907 New York
Kuollut: 23. helmikuuta 1990 (82 vuotta) Baltimore
Sotilashenkilö
Taistelut ja sodat:  Operaatio Husky Normandian maihinnousu Operaatio Market Garden
Sotilasarvo:  kenraaliluutnantti
Kunniamerkit:  Distinguished Service Cross Distinguished Service Medal
Joukko-osasto:  82. maahanlaskudivisioona
James Maurice ”Jumpin’ Jim” Gavin  (22. maaliskuuta 1907 – 23. helmikuuta 1990)  oli yhdysvaltalainen kenraaliluutnantti, joka tuli tunnetuksi siitä, että hän osallistui itse komentamiensa joukkojen laskuvarjohyppyihin. Hän vastusti rotuerottelua maavoimissa ja oli nuorin kenraali divisioonankomentajana toisessa maailmansodassa.
Lapsuus ja nuoruus

James Gavin syntyi 22. maaliskuuta 1907 Brooklynissä New Yorkissa. Hänen äitinsä oli irlantilainen maahanmuuttaja Katherine Ryan. Kahden vuoden ikäisenä hänet laitettiin brooklyniläiseen orpokotiin, josta hänet adoptoitiin. Hänet adoptiovanhempansa olivat Martin ja Mary Gavin Mount Carmelista, Pennsylvaniasta. Adoptioisä Martin Gavin oli hiilikaivostyöläinen ja köyhyyden vuoksi Jamesin oli jätettävä koulu kesken, jotta hän voisi auttaa perheen elättämisessä. 17-vuotiaana hän karkasi kotoa yöjunalla New Yorkiin.